PTG มอบ “น้ำดื่ม” บรรเทาทุกข์ผู้อพยพไฟไหม้ “รง.หมิงตี้”
PTG มอบ “น้ำดื่ม” ภายใต้แบรนด์ PT บรรเทาทุกข์ และเป็นกำลังใจผู้อพยพจากเหตุไฟไหม้ “รง.หมิงตี้”
8 ก.ค. 2564

นายสุวัชชัย พิทักษ์วงศาภรณ์ กรรมการผู้จัดการ บริษัท แอตลาส เอ็นเนอยี จำกัด บริษัทในกลุ่ม บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า ในฐานะตัวแทนของกลุ่ม PTG ขอแสดงความเสียใจกับครอบครัวของนักดับเพลิงที่เสียชีวิตขณะปฏิบัติหน้าที่ เหตุเพลิงไหม้โรงงานหมิงตี้ พร้อมขอบคุณในความเสียสละ รวมทั้งชื่นชมและขอขอบคุณทีมนักผจญเพลิงทุกนาย ที่เข้าควบคุมเพลิงอย่างเต็มกำลังสุดความสามารถ
โดยเหตุไฟไหม้ที่เกิดขึ้น ทำให้ประชาชนได้รับผลกระทบเป็นวงกว้าง กลุ่ม PTG ขอร่วมเป็นส่วนหนึ่งในปฏิบัติการให้ความช่วยเหลือและบรรเทาทุกข์ มอบน้ำดื่มบรรจุขวดภายใต้ แบรนด์ “PT” ขนาด 1.5 ลิตร จำนวน 5,000 ขวด ผ่าน อบต.บางพลีใหญ่ โดยมี นายพัสกร ใยน้อย ปลัด อบต. บางพลีใหญ่ พร้อมคณะผู้บริหาร เป็นผู้รับมอบ ก่อนนำน้ำดื่มทยอยส่งมอบให้กับประชาชนที่พักอยู่ภายในศูนย์อพยพชั่วคราว อีก 7 แห่งในพื้นที่ ต่อไป
“ที่ผ่านมา เมื่อมีเหตุอัคคีภัย หรือภัยพิบัติต่าง ๆเกิดขึ้นในทุกภูมิภาคของประเทศ กลุ่ม PTG จะเข้าให้ความช่วยเหลือประชาชนที่ได้รับผลกระทบโดยทันที รวมถึงเหตุระเบิดและเพลิงไหม้ ในซอยกิ่งแก้ว 21 โดยกลุ่ม PTG พร้อมส่งมอบความห่วงใย และให้ความช่วยเหลือในทุกๆด้านกับผู้ประสบเหตุที่เดือดร้อนอย่างต่อเนื่อง เพราะไม่ว่าวิกฤตไหนเราก็จะก้าวผ่านไปด้วยกัน” นายสุวัชชัย กล่าว